EkBass/fiwiki-20250220-pages-articles huggingface dataset:
The Cool Kids

The Cool Kids on alternative-hiphopryhmä Yhdysvalloista. Ryhmään kuuluvat Antoine "Mickey Rocks" Reed (kotoisin Mattesonista, Illinoisissa) ja Evan "Chuck Inglish" Ingersoll (kotoisin Mount Clemensistä, Michiganissa). Itseään "uudeksi mustaksi Beastie Boysien versioksi" kutsuva "Cool Kids" on julkaissut musiikkiaan MySpacen kautta, mutta heillä on myös oma levy-yhtiö, C.A.K.E. Recordings. == Diskografia == ===Albumit=== * When Fish Ride Bicycles (2011) ===EP:t=== * Totally Flossed Out EP * The Bake Sale (2008) * Merry Christmas (2009) ===Mixtapet=== * That's Stupid! (2007) * Cool Ass Ninjas (2008) * Gone Fishing (2009) * Tacklebox (2010) ===Singlet=== * "Black Mags" (2007) * "Delivery Man" (2008) * "Pennies" (2008) * "Bundle Up" (2011) * "Swimsuits" (mukana Mayer Hawthorne) (2011) * "Im Doggin" (2012) == Aiheesta muualla == * Viralliset sivut * Luokka:Yhdysvaltalaiset hip hop -yhtyeet
Smurffien joulu

Smurffien joulu on Smurffien albumi. Se julkaistiin vuonna 1997 Tanssihitit Vol 3:n mukana. == Kappaleet == # "Kulkuset" ("Jingle Bells") # "Petteri Punakuono" ("Rudolph the Red-Nosed Reindeer") # "Kun Joulupukki suukon sai" ("I Saw Mommy Kissing Santa Claus") # "Valkea joulu" ("White Christmas") Luokka:Smurffien albumit Luokka:Vuoden 1997 albumit
Uno Nurminen

Uno Lauri Nurminen (26. tammikuuta 1895 Kärkölä – 10. elokuuta 1972 Helsinki) oli suomalainen ammattiyhdistysvaikuttaja ja poliitikko. Nurminen oli Rakennustyöväen liiton puheenjohtaja vuosina 1925–1930 ja Rakennustyöläisten liiton sihteeri 1931–1936 sekä puheenjohtaja 1936–1945. Sotien jälkeen hän toimi kulkulaitosten ja yleisten töiden ministeriön työmaahuollon ylitarkastajana 1945–1962. Nurminen työskenteli maalarina Helsingissä 1912–1921. Vuonna 1921 hänet valittiin Suomen maalarien liiton sihteeriksi. Sieltä hän siirtyi 20 vuodeksi rakennustyöläisten etujen valvontaan. Nurminen oli Sosialistisen työväen ja pienviljelijäin ryhmän kansanedustaja Uudenmaan vaalipiiristä vuosina 1924–1927. Hän kuului eduskunnassa työväenasiainvaliokuntaan ja valtiovarainvaliokuntaan. Nurminen oli eduskuntaryhmänsä varapuheenjohtaja. Nurminen oli myös presidentin valitsijamies vaaleissa 1925 ja hän kuului Helsingin kaupunginvaltuustoon. 1920-luvun loppupuolella – kommunistien kanssa aiemmin läheistä yhteistyötä tehnyt – Nurminen joutui SKP:n epäsuosioon. Itsenäisesti toiminut Nurminen oli puolueen jyrkentyneen linjan mukaisesti horjuvaa ainesta, josta haluttiin eroon. Häntä ei otettu ehdokkaaksi vuoden 1927 eduskuntavaaleihin.Ilkka Hakalehto: SKP ja sen vaikutus poliittiseen ja ammatilliseen työväenliikkeeseen 1918–1928 (WSOY 1966), s. 197. Joulukuussa 1929 Nurminen oli perustamassa SKP:n linjaa vastustanutta Suomen työväen vasemmistoryhmää, jonka keskustoimikunnan varapuheenjohtajaksi hänet valittiin. Toukokuussa Nurminen valittiin ryhmän muodostaman Sosialististen työväenyhdistysten keskuskomitean jäseneksi. Kommunistien hallitsema Rakennustyöväen liitto vapautti Nurmisen puheenjohtajuudesta keväällä 1930 ja valitsi tilalle Väinö Hannulan. Nurmisella oli luottamustehtäviä muun muassa SDP:n Uudenmaan piirijärjestössä (pj), Helsingin työväen säästöpankin hallituksessa (pj), VR:n työaikalautakunnassa (pj) ja Valtion ravitsemuskeskuksen johtokunnassa (pj). Hän kuului myös Säästöpankkien keskusosakepankin hallintoneuvostoon, Suomen Ammattijärjestön toimikuntaan, SAK:n työvaliokuntaan ja Työterveyslaitoksen johtokuntaan. == Lähteet == Luokka:Helsingin kaupunginvaltuutetut Luokka:Kansanedustajat Luokka:Suomen sosialistisen työväenpuolueen poliitikot Luokka:Suomalaiset ammattiyhdistysjohtajat Luokka:Suomen Sosialidemokraattisen Puolueen poliitikot Luokka:Uudenmaan vaalipiiri Luokka:Vuonna 1895 syntyneet Luokka:Vuonna 1972 kuolleet
Kanahaukat

Kanahaukat (Accipitrinae) on haukkojen heimoon kuuluva petolintujen alaheimo. Ryhmä sisältää pieniä ja keskikokoisia lajeja, joilla on pyöreäpäiset, lyhyet siivet ja pitkä pyrstö. Kanahaukat ovat vikkeliä ja aktiivisia lintuja, jotka elävät pääosin metsissä. Useimmat lajit saalistavat ainoastaan muita lintuja, osa myös liskoja, sammakoita ja nisäkkäitä. Ne lähestyvät saalista piilosta ja tekevät nopean syöksyn uhrin tappamiseksi. == Suvut == * Lintuhaukat Accipiter * Australaasiankanahaukat Erythrotriorchis * Megatriorchis * Urotriorchis == Lähteet == Luokka:Haukat
Hiirihaukat (alaheimo)

HiirihaukatPalmén & Nurminen (toim.) 1974, s. 310 (Buteoninae) on haukkojen heimoon kuuluva petolintujen alaheimo. Lajit ovat suurikokoisia, leveäsiipisiä, tavallisesti tummanruskeita petolintuja, jotka tunnetaan liitolennostaan. Ne muistuttavat paljon kotkien suvun (Aquila) edustajia, vaikka ovatkin paljon pienempiä, eikä niillä ole samanlaista vahvaa nokkaa ja isoja kynsiä kuin kotkilla. Hiirihaukkojen ruumiin pituus on noin 50 senttiä ja siipien kärkiväli 1–1,5 metriä.Palmén & Nurminen (toim.) 1974, s. 345 Hiirihaukkojen elinympäristöä ovat avoimet metsä- ja vuoristoseudut. Ne saalistavat pääosin pieniä jyrsijöitä ja matelijoita, joskus myös haaskaa ja muita lintuja. == Suvut == * Hiirihaukat Buteo * Busarellus * Pitkäsiipihaukat Butastur * Luhtahaukat Buteogallus * Deguhaukat Geranoaetus * Geranospiza * Sirkkahaukat Ictinia * Kaupifalco * Viidakkohaukat Leucopternis * Mustaruostehaukat Parabuteo * Rostrhamus * Rupornis == Lähteet == * === Viitteet === Luokka:Haukat
Unkarilaisten valokuvaajien odysseia

Unkarilaisten valokuvaajien odysseia on näyttelykirja, joka liittyy kymmenen unkarilaissyntyisen mestarivalokuvaajan työtä esitelleeseen näyttelyyn. Tekstin on kirjoittanut dosentti Hannu Vanhanen, ja sen on julkaissut yhdessä Tampereen museoiden kanssa Valokuvakeskus Nykyaika, joka järjesti näyttelyn 7.11. – 5.12.2009. Teoksen esittelemät viisi valokuvaajaa, Brassaï (Gyula Halász), Robert Capa (Endre Friedmann), André Kertész (Andor Kertész), László Moholy-Nagy (László Weisz) sekä Martin Munkácsi (Márton Mermelstein), kuuluvat maailman valokuvataiteen eliittiin, ja Capaa lukuun ottamatta heitä yhdistää unkarilaisuuden lisäksi aikalaisuus. Capa on syntynyt 1913, muut 1890-luvulla. Lisäksi he kaikki olivat juutalaisia ja muuttivat aikanaan pois Unkarista.Anu Uimonen, Unkari lähetti maailmalle viisi mestaria, Helsingin Sanomat 11.11.2009, s. C 1 Teoksessa ja näyttelyssä esiteltävät kuvat ovat peräisin Unkarin valokuvataiteen museosta. Kuvista Brassaïn vedokset ovat alkuperäisvedoksia, muut myöhemmin samaan henkeen tehtyjä vedoksia. Kirja kuuluu Mediamuseo Rupriikin julkaisusarjaan. == Lähteet == == Aiheesta muualla == *Unkarilaiset mestarit Brassaï, Capa, Kertész, Moholy-Nagy, Munkácsi, näyttely ja kuvia, Valokuvakeskus Nykyaika Luokka:Vuoden 2009 kirjat Luokka:Kuvateokset
Friedrich Kaiser

Friedrich Kaiser (3. huhtikuuta 1814 Biberach – 6. marraskuuta 1874 Wien) oli itävaltalainen kirjailija, jonka teoksiin kuuluu 150 näytelmää, joista 70 ei koskaan julkaistu."Friedrich Kaiser." The Oxford Companion to German Literature. Oxford University Press, 1976, 1986, 1997, 2005. Answers.com 12 Nov. 2009. http://www.answers.com/topic/friedrich-kaiser Kaiser aloitti työuransa virkamiehenä, mutta erosi virastaan vuonna 1838, jolloin hänen ensimmäiset näytelmänsä olivat jo esitetty Wienin Leopoldstädter-teatterissa. Vuonna 1840 Kaiser solmi sopimuksen teatterin johtajan kanssa ja kirjoitti teatterille lukuisi komedioita ja farsseja perinteiseen wieniläiseen Volksstück-tyyliin. Myöhäistuotannossaan hän käsitteli sosiaalisia ohjelmia kuten prostituutiota ja kirjoitti sotamarsalkka Ernst Gideon von Laudonia käsitelleen isänmaallisen näytelmän. Keiser kirjoitti myös historialliset romaanit Ein Pfaffenleben (1872) ja Unter dem alten Fritz und Kaiser Joseph (1877). == Lähteet == Luokka:Itävaltalaiset näytelmäkirjailijat Luokka:Vuonna 1814 syntyneet Luokka:Vuonna 1874 kuolleet
Martti Poikolainen

Martti Olavi Poikolainen (28. huhtikuuta 1929 Mikkelin maalaiskunta – 9. maaliskuuta 2012 Mikkeli)Kuolinilmoitus, Taiteilija Martti Olavi Poikolainen, Länsi-Savo, 2012, No 84, sivu 10, julkaistu 25.3.2012 oli suomalainen taiteilija. Hän toimi aluksi mainosgraafikon, myöhemmin mainospäällikön tehtävissä mikkeliläisessä osuuskaupassa ja sarjakuvapiirtäjänä mikkeliläisessä sanomalehdessä. Hän on kuvittanut erilaisia luontokirjoja kustannusosakeyhtiö Otavalle. Hän toimi myös vuosia paikallisessa kansanopistossa taideopettajana. Poikolainen on myös tehnyt 1960-luvulla useina vuosina Suomen Punaiselle Ristille joulukortteja. Hänen taiteellinen tuotantonsa on ollut hyvin laaja. Parhaiten hänet tunnetaan ehkä madonna- aiheistaan. == Lähteet == Luokka:Suomalaiset kuvittajat Luokka:Vuonna 1929 syntyneet Luokka:Vuonna 2012 kuolleet
Struerin kunta

Struer on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 20 990 asukasta, ja sen pinta-ala oli 246,2 neliökilometriä. Kunnan keskustaajama on myös nimeltään Struer. Kuntauudistuksessa 2007 kuntaan liitettiin Thyholmin kunta. ==Lähteet== ==Aiheesta muualla== * Struerin kunnan kotisivut *
Elaninae

Elaninae on haukkojen heimoon kuuluva petolintujen alaheimo. Ryhmälle ominainen piirre on luinen harjanne silmien yläpuolella. Elaninae on Milvinaen lisäksi yksi kahdesta alaheimosta, joita kutsutaan haarahaukoiksi. Siihen luetaan kolme sukua, joista liitohaukkoja (Elanus) tavataan kaikilla mantereilla Etelämannerta lukuun ottamatta, kun taas yksilajisisten sukujen afrikansirohaukka (Chelictinia riocourii) elää Afrikassa ja pikkuhaukka (Gampsonyx swainsonii) Amerikassa. == Suvut == * Chelictinia * Liitohaukat Elanus * Gampsonyx == Lähteet == Luokka:Haukat
Yleisurheilun sisäratojen Euroopan-mestaruuskilpailut 1969

Yleisurheilun sisäratojen Euroopan-mestaruuskilpailut järjestettiin vuonna 1969 Belgradissa, Jugoslaviassa. Kisojen ajankohta oli 8.–9. maaliskuuta. Kisapaikkana oli Palac Lodowy, jonka juoksurata oli 195 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 50 m Zenon Nowosz 5,8 Valeri Borzov 5,8 Robert Frith 5,8 400 m Jan Balachowski 47,3 Jan Werner 47,4 Juri Zorin 47,4 800 m Dieter Fromm 1.46,6 Henryk Szordykowski 1.47,1 Noel Carroll 1.47,6 1 500 m Edgard Salvé 3.45,9 Knut Brustad 3.46,2 Walter Wilkinson 3.46,4 3 000 m Ian Stewart 7.55,4 Javier Álvarez 7.56,2 Werner Girke 7.56,8 50 m aj Alan Pascoe 6,6 Werner Trzmiel 6,6 Nicolae Pertea 6,7 4 × 2 kierrosta Jan Werner Jan Radomski Andrzej Badeński Jan Balachowski 3.01,9 Leonid Mikišev Aleksandr Bratšikov Valeri Borzov Juri Zorin 3.01,9 Dieter Hübner Herbert Moser Peter Bernreuther Manfred Kinder 3.04,5 1+2+3+4 kierrosta Edward Romanowski Andrzej Badeński Henryk Szordykowski Jan Radomski 4.16,4 – – – – 3 × 1 000 metriä Anton Adam Walter Adams Harald Norpoth 7.08,0 Ján Šišovský Petr Bláha Pavel Pěnkava 7.23,1 Radovan Piplović Slavko Koprivica Adam Ladik 7.42,8 Korkeushyppy Valentin Gavrilov 217 Henry-Junior Elliot 214 Şerban Ioan 214 Seiväshyppy Wolfgang Nordwig 520 Gennadi Bliznetsov 510 Joachim Bär 510 Pituushyppy Klaus Beer 777 Lynn Davies 776 Rafael Blanquer 763 Kolmiloikka Nikolai Dudkin 16,73 Zoltán Cziffra 16,46 Carol Corbu 16,20 Kuulantyöntö Heinfried Birlenbach 19,51 Hartmut Briesenick 19,19 Heinz-Joachim Rothenburg 18,69 === Naiset === Laji Kultaa Kultaa Hopeaa Hopeaa Pronssia Pronssia 50 m Irena Szewińska 6,4 Sylviane Telliez 6,5 Madeleine Cobb 6,5 400 m Colette Besson 54,0 Christel Frese 54,8 Rosemary Stirling 54,8 800 m Barbara Wieck 2.05,3 Magdolna Kulcsár 2.07,5 Anna Zimina 2.08,0 50 m aj Karin Balzer 7,2 Meta Antenen 7,3 Christine Perera 7,4 4 × 1 kierros Odette Ducas Sylviane Telliez Colette Besson Christiane Martinetto 1.34,3 Galina Buharina Vera Popkova Ljudmila Golomazova Ljudmila Samotjosova 1.34,6 Darja Marolt Verica Ambrozi Ljiljana Petnjarić Marijana Lubej 1.36,9 1+2+3+4 kierrosta Vera Popkova Ljudmila Samotjosova Raisa Nikanorova Anna Zimina 4.52,4 Irena Szewińska Zdzisława Robaszewska Elżbieta Skowrońska Zofia Kołakowska 4.53,2 Verica Ambrozi Ika Maričić Mirjana Kovačev Ninoslava Tikvicki 5.05,9 Korkeushyppy Rita Schmidt 182 Jordanka Blagoeva 182 Antonina Lazareva 179 Pituushyppy Irena Szewińska 638 Susan Scott 618 Meta Antenen 615 Kuulantyöntö Marita Lange 17,52 Ivanka Hristova 16,94 Ingeburg Friedrich 16,42 == Mitalitaulukko == 1\. 7 1 3 11 2\. 6 3 0 9 3\. 3 4 3 10 4\. 2 2 5 9 5\. 2 2 2 6 6\. 2 2 0 4 7\. 1 0 0 1 8\. 0 2 0 2 8\. 0 2 0 2 10\. 0 1 1 2 10\. 0 1 1 2 12\. 0 1 0 1 12\. 0 1 0 1 14\. 0 0 3 3 14\. 0 0 3 3 16\. 0 0 1 1 == Katso myös == *Suomi yleisurheilun sisäratojen Euroopan- mestaruuskilpailuissa 1969 == Lähteet == * 1969 Sisäratojen Euroopan- mestaruuskilpailut 1969 Luokka:Vuoden 1969 yleisurheilu Luokka:Belgradin urheilu
Ohjasnokitiira

Ohjasnokitiira (Onychoprion anaethetushttp://www.birdlife.org/datazone/species/factsheet/22694730, aiemmin Sterna anaethetus) on maapallon lämpimillä merialueilla tavattava tiiralaji. == Koko ja ulkonäkö == Linnun pituus on 30–32 cm ja paino 95–150 g. Ohjasnokitiira on keskikokoinen tiira, jonka erottaa nokitiirasta pienemmän koon ja vaaleamman höyhenpuvun perusteella. Aikuisen linnun juhlapuvussa päälaki, niska ja ohjasjuova nokasta silmän taakse ovat mustat, otsa ja silmäkulmajuovat valkoiset, selkäpuoli, siivet ja pyrstö tumman harmaanruskeat ja alapuoli valkoinen. Nokka on musta ja pitkähkö. Sukupuolet ovat samanvärisiä. == Esiintyminen == Ohjasnokitiira elää laajalla alueella trooppisen ja subtrooppisen merialueen saarilla: Australiassa ja muualla Oseaniassa sekä Kaakkois-Aasian saaristoissa, Intian ja Sri Lankan lounaisosissa, Arabian niemimaan ja Itä-Afrikan rannikoilla sekä Intian valtameren saarilla, lähimpänä Eurooppaa Punaisellamerellä ja Mauritanian rannikolla, sekä paikoin Keski-Amerikassa, Etelä-Amerikan pohjoisreunassa ja Karibianmeren saarilla. Lajin elinympäristön ala on 516 000 neliökilometriä ja maailman populaation koko on 610 000 – 1 500 000 yksilöä. == Elinympäristö == Lisääntymisaikana ohjasnokitiirat elävät tavallisesti pienehköinä alle sadan parin yhdyskuntina, mutta joskus yhdyskunnassa on yli 2 000 paria. Yhdyskunnat elävät yleensä saarilla ja koralliriutoilla, toisinaan rannikolla. == Lisääntyminen == Ohjasnokitiiran pesä on maassa, yleensä heinikon tai kivikon suojassa, ja usein yläpuolelta näkymättömissä, esimerkiksi onkaloissa, pienissä luolissa, kivenlohkareen tai pensaan juurella. Naaras munii yhden munan, jota molemmat puolisot hautovat yhteensä nelisen viikkoa. Poikaset jättävät pesän noin kolmen päivän ikäisinä ja piiloutuvat lähistön heinikkoon. Ne ovat lentokykyisiä noin kahdeksan viikon ikäisinä, minkä jälkeen emot ruokkivat niitä vielä useita viikkoja. Seychelleillä laji voi pesiä 7,5–8 kuukauden välein. == Ravinto == Ohjasnokitiirat saalistavat meren pinnasta pieniä kaloja, äyriäisiä, nilviäisiä ja vesimittareita. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. Vol. IV. – Oxford University Press. Hong Kong. ISBN 0-19-857505-X === Viitteet === Luokka:Tiirat
Red River Valley (kappale)

Red River Valley on yhdysvaltalainen kansansävelmä ja cowboylaulu. Sen arvellaan olevan peräisin 1870-luvulta. Laulu tunnetaan useilla eri nimillä. Sen sanoituksesta on olemassa myös useita toisistaan hieman poikkeavia versioita. Laulun kertosäe on: :So come sit by my side if you love me. :Do not hasten to bid me adieu. :Just remember the Red River Valley, :And the cowboy that's loved you so true. Carl T. Sprague levytti laulun ensimmäisen kerran nimellä "Cowboy Love Song" vuonna 1925. Jules Verne Allen puolestaan 1929 nimellä "Cowboy's Love Song". Allenin versio oli suurempi menestys. Vuosien varrella "Red River Valley" on levytetty monta kertaa. Esimerkiksi Woody Guthrie, Pete Seeger, Roy Rogers, Sons of the Pioneers ja Bill Haley ovat tehneet laulusta omat versionsa. "Jarama Valley" on Espanjan sisällissodasta kertova laulu, jonka melodia on lainattu "Red River Valleysta". Sen on levyttänyt Woody Guthrie. Vuonna 1959 Johnny and the Hurricanes levytti rock and roll-instrumentaaliversion laulusta nimellä "Red River Rock". Levy nousi listakärkeen sekä Yhdysvalloissa (#5) että Britanniassa (#3). 1970-luvulla Hurriganes teki oman versionsa "Red River Rockista". 1960-luvulla "Red River Valleyn" melodiaan tehtiin ruotsinkieliset sanat, joissa laulun tapahtumat siirrettiin Lappiin. Ruotsalaisen version nimi on "Vid foten av fjället", ja sen lauloi levylle Sven-Gösta Jonsson. Jonssonin hittikappale käännettiin myös suomeksi: Matti Heinivahon levyttämä "Tunturin juurella" on tarinaltaan suora käännös ruotsinkielisestä laulusta. :Lapin poika mä oon, juurta noitain :taikarumpu soi syntyessäin :porotokkaani huolella hoitain :joiun luikkaan mä tunturiin päin Luokka:Yhdysvaltalaiset kansanlaulut
Red River Valley

Red River Valley on Redjoen valuma-alueen muodostama alava alue, joka ulottuu Yhdysvalloissa Pohjois-Dakotan ja Minnesotan osavaltioiden alueelle sekä Kanadassa Manitoban provinssiin. Suurimmat asutuskeskukset ovat Redjoen varrella sijaitsevat Fargo, Grand Forks, Moorhead ja Winnipeg. Alava alue muodostui viimeisen jääkauden jälkeen jättämän Agassiz-jääjärven sijaitessa alueella. == Lähteet == Luokka:Manitoban maantiede Luokka:Minnesotan maantiede Luokka:Pohjois-Dakotan maantiede Luokka:Yhdysvaltain laaksot
The Runaways (elokuva)

The Runaways on 19. maaliskuuta 2010 ensi-iltansa saanut yhdysvaltalainen elokuva, joka kertoo 1970-luvulla kuuluisuuteen nousseesta samannimisestä tyttöbändistä. Elokuva nähtiin jo 24. tammikuuta 2010 Sundancen elokuvajuhlilla. Elokuvan on ohjannut ja käsikirjoittanut Floria Sigismondi. ja sen pääosia esittävät Kristen Stewart, Dakota Fanning, Stella Maeve, Scout Taylor-Compton, Alia Shawkat ja Michael Shannon. Alia Shawkat esittää yhtyeen basistia, fiktiivistä roolia nimeltä Robin; hahmo luotiin, kun alkuperäinen basisti Jackie Fox ei antanut lupaa nimensä käyttöön. Elokuva pohjautuu Cherie Currien vuonna 1989 kirjoittamaan kirjaan Neon Angel: The Cherie Currie Story, joka kertoo hänen rockelämästään ja ongelmistaan huumeiden ja alkoholin kanssa. == Juoni == Elokuva kertoo 1970-luvulla perustetun The Runaways -tyttöbändin tarinan. Elokuva kertoo kahdesta ystävyksestä nimeltä Jett ja Currie, jotka raivasivat tiensä Los Angelesin kapinoivista katulapsista legendaarisiksi rocktähdiksi. == Rooleissa == == Soundtrack == Elokuvan virallinen soundtrack julkaistiin 23. maaliskuuta 2010. Kristen Stewart ja Dakota Fanning laulavat joitain kappaleita soundtrackilta. === Kappaleet === Numero Esittäjä Kappale 1\. Nick Gilder Roxy Roller 2\. Suzi Quatro The wild one 3\. MC5 It's a man's man's man's world 4\. David Bowie Rebel Rebel 5\. Dakota Fanning Cherry Bomb 6\. The Runaways Hollywood 7\. Dakota Fanning California Paradise 8\. The Runaways You Drive Me Wild 9\. Dakota Fanning & Kristen Stewart Queens Of Noise 10\. Kristen Stewart & Dakota Fanning Dead End Justice 11\. The Stooges I Wanna Be Your Dog 12\. The Runaways I Wanna Be Where The Boys Are (Live) 13\. Sex Pistols Pretty Vacant Lähde: == Lähteet == Luokka:Yhdysvaltalaiset elämäkertaelokuvat Luokka:Musiikkielokuvat Luokka:Vuoden 2010 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat Luokka:Yhdysvaltalaiset nuortenelokuvat Luokka:Päihdeaiheiset elokuvat Luokka:Elokuvat seksuaali- ja sukupuolivähemmistöistä
Ryan Bell

Ryan Bell (s. 17. huhtikuuta 1984 Orléans) on kanadalainen koripalloilija. Hän on tällä hetkellä vapaa pelaaja. == Ura == Bell pelasi yliopistokoripalloa Carletonin yliopistossa. Viimeisellä kaudellaan hän teki 8,7 pistettä ja antoi 3,5 syöttöä ottelua kohden. Bell aloitti ensimmäisen ammattilaiskautensa Pro A:ssa pelanneessa Schalkessa. Hän pelasi joukkueessa 12 ottelua, joiden aikana hän teki 5,7 pistettä. Kauden jälkeen hän siirtyi Espoon Honkaan. Hänen sopimuksensa Hongan kanssa päättyi tammikuussa 2010. == Lähteet == == Aiheesta muualla == *Maajoukkueen pelaajaprofiili *FIBA Americas 2009 Luokka:Kanadalaiset koripalloilijat Luokka:Vuonna 1984 syntyneet Luokka:Elävät henkilöt
Kris Holm

Kris Holm on kanadalainen yksipyöräilijä. Hän on pyöräillyt jo vuodesta 1986 ja häntä voidaankin pitää yhtenä lajin uranuurtajista. Hänellä on vuoden 2005 Euroopan, vuoden 2002 MM ja vuoden 1999 trialin mestaruus. Krisillä oli myös vuosina 1998-2004 sivuhypyn mestaruus hallusaan. Hän on ajanut vaikeassa maastossa yli 14 maassa mukaan lukien Keski-Amerikan korkein ja Pohjois- Amerikan 3. korkein vuori ja kauppareitti Himalajan yli Bhutaniin sekä Kiinan muuri. Holmin esiintyminen sarjoissa ja elokuvissa sekä muussa mediassa on auttanut yksipyöräilyn suosion kasvua. == Videot == *A Fine Balance *Extreme Unicycling *One Tired Guy *Freeride Video *Into The Thunder Dragon == Lähteet== *Kris Holmin Kotisivut ==Aiheesta muualla== *Kris Holmin kotisivut Luokka:Kanadalaiset pyöräilijät Luokka:Syntymävuosi puuttuu Luokka:Elävät henkilöt
Which?

Which? on brittiläinen kuluttajavalistusjärjestö ja sen julkaisema samanniminen lehti. Järjestö kantoi alkujaan nimeä Association for Consumer Research, ja sittemmin Consumers' Association, kunnes se lopulta vaihtoi nimensä samaksi lokakuusta 1957 julkaistun lehtensä kanssa. Lehdessään järjestö julkaisee kuluttajille suunnattujen tuotteiden vertailuja. Järjestö on saanut virallisen aseman, jonka turvin sillä on oikeus tehdä kuluttajien puolesta valituksia viranomaisille. Which?-lehteä ei ole irtonumeromyynnissä. Järjestöä kohtaan on esitetty myös kritiikkiä muun muassa sen järjestämistä kilpailuista, joiden palkintojen on pelätty vaarantavan järjestön riippumattomuuden. Myös järjestön harrastamaa massapostituksilla tapahtuvaa markkinointia on arvosteltu. ==Lähteet== ==Aiheesta muualla== * Whichin kotisivut Luokka:Brittiläiset aikakauslehdet Luokka:Brittiläiset järjestöt
Pietari-Leningrad

Pietari-Leningrad on Olavi Paavolaisen tekemä lyhyt kaupunkiesittely-kirja. Kirjan julkaisi vuonna 1946 Sanoma Oy. Kirjan alkuosa kertoo Pietarin ja Leningradin yleistä roolia Euroopassa, mm. sen kantamia monia nimityksiä: Pohjolan Venetsia ja Uusi Palmyra ym. Kirja kuvaa kaupungin perustamisen ja rakentamisen historian. 1700-luvun Pietarin kuvauksesta kirjoittaja hyppää kevytkenkäisen 1910-luvun Pietarin kuvaukseen. Suomalaisten osuus Pietarin historiassa kuvataan lyhyesti. Toinen osa kuvaa Leningradin historiaa, jolloin kaupungin nimiä olivat: Vallankumouksen ja Leninin kaupunki. Paavolainen oli vuonna 1939 itse nähnyt paikan päällä mm. kaupungin teollisen roolin, uusien koulujen määrän ja uudistuneet museot. Kirjassa on liitteenä Vera Inberin "Piiritetyssä Leningradissa talvella 1942" ja Ilja Ehrenburgin "Sinä ikuinen kaupunki", jotka molemmat kertovat neuvostoliittolaisten taistelusta Natsi- Saksaa vastaan. Luokka:Olavi Paavolaisen teokset Luokka:Vuoden 1946 kirjat Luokka:Pietarin historia
Daniel Andreas San Diego

Daniel Andreas San Diego (s. 9. helmikuuta 1978) on FBI:n Most Wanted Terrorist -listalla etsittynä kahdesta vuonna 2003 tehdystä pommi-iskusta. Hänellä uskotaan olevan yhteyksiä Stop Huntingdon Animal Cruelty -järjestöön. San Diego syntyi Kalifornian Berkeleyssä ja kasvoi San Rafaelissa. Hän opiskeli Terra Linda High Schoolissa. Kouluaikanaan hän toimi koulun radioasemalla ja kuunteli heavy metallia sekä rockia. Nuorena hän päätti luopua huumeista, lihavalmisteista ja maidosta ryhtyen vegaaniksi.http://www.foxnews.com/story/0,2933,424762,00.html Daniel on viimeisin FBI:n Most Wanted Terrorists -listalle lisätty henkilö. Pidätykseen johtavista vihjeistä on luvattu 250 000 dollarin palkkio.http://www.fbi.gov/wanted/terrorists/tersandiego_da.htm == Lähteet == == Aiheesta muualla == * Daniel Andreas San Diegon etsintäkuulutus FBI Luokka:FBI:n etsintäkuuluttamat terroristit Luokka:Vuonna 1978 syntyneet Luokka:Elävät henkilöt
Centipede (albumi)

Centipede on yhdysvaltalaisen laulaja Rebbie Jacksonin debyyttialbumi, josta myös tuli hänen ainoa kultalevynsä. == Kappaleet == # Centipede # Come Alive It's Saturday Night # Hey Boy # Open Up My Love # Play Me (I'm A Jukebox) # I Feel For You # A Fork In The Road # Ready For Love == Aiheesta muualla == * Centipede discogs.com -sivustolla Luokka:Vuoden 1984 esikoisalbumit Luokka:Rebbie Jacksonin albumit
Reaction

Reaction on Rebbie Jacksonin toinen studioalbumi, joka julkaistiin vuonna 1986. Se sisältää muun muassa duetot Robin Zanderin ja Isaac Hayesin kanssa. == Kappaleet == # # # # # # # # # == Aiheesta muualla == * Reaction discogs.com-sivustolla Luokka:Vuoden 1986 albumit Luokka:Rebbie Jacksonin albumit
R U Tuff Enuff

R U Tuff Enuff on Rebbie Jacksonin kolmas studioalbumi. Se julkaistiin vuonna 1988 levymerkillä Columbia Records. == Kappaleet == # Perfect Combination # Read Between the Lines # This Love Is Forever # R U Tuff Enuff # Plaything # Friendship Song # Sweetest Dreams # Distant Conversation == Aiheesta muualla == * R U Tuff Enuff discogs.com -sivustolla Luokka:Vuoden 1988 albumit Luokka:Rebbie Jacksonin albumit
Yours Faithfully

Yours Faithfully on Rebbie Jacksonin neljäs ja viimeisin studioalbumi. Se julkaistiin vuonna 1998 Rebbien veljen Michael Jacksonin MJJ Music -levymerkillä. == Kappaleet == # What You Need (Bryan Loren) # Play Your Game (Loren) # Yours Faithfully (Eliot Kennedy, Pam Sheyne) # Get Back to You (Ian Green, Michelle Lewis) # I Don't Want to Lose You (Linda Creed, Thom Bell) # Fly Away (Michael Jackson) # You Take Me Places (Gary Taylor) # Once in a Lifetime Love (Deborah Cooper, Butch Jackson, James Preston, David Shaw) # Baby, I'm in Heaven (Keith Thomas, They Lorenz) # Koo Koo (Antonina Armato, David Frank) # Centipede (Michael Jackson) Luokka:Vuoden 1998 albumit Luokka:Rebbie Jacksonin albumit
Jackie Jackson (albumi)

Jackie Jackson (1973) on Jackie Jacksonin esikoisalbumi. Se julkaistiin Motownin kautta. Jackson teki levyn 22-vuotiaana. Albumi julkaistiin lokakuussa 1973. Promootio oli vähäistä ja esiintymisiä kertyi vain 45. Tämä albumi jäi Jacksonin ainokaiseksi Motownin kanssahttp://www.jackson5abc.com/jackie/ . Single "Love Don't Want To Leave" on ilmestynyt useilla Jackson 5:n kokoelmilla (mukaan lukien Anthology 76, Anthology 86 ja Soulsation). Silti täyspitkä LP sijoittuu Jacksonin perheen julkaisuissa tuntemattomimpien joukkoon. B-puolen aloittava "Do I Owe" on merkittävä koko Jackson 5 -yhtyeen esittämän taustalaulun vuoksi. == Kappaleet == # # # # # # # # # # == Arvostelut == * Allmusic: http://www.allmusic.com/album/jackie-jackson-mw0000931462 == Aiheesta muualla == * Jackie Jackson discogs.com -sivustolla ==Lähteet== Luokka:Vuoden 1973 esikoisalbumit Luokka:Yhdysvaltalaiset soulalbumit
Suursiivous eli kirjallisessa lastenkamarissa

Suursiivous eli kirjallisessa lastenkamarissa on Olavi Paavolaisen pamflettimainen kirja, joka ainakin näennäisesti hyökkää aikansa nuoria suomalaisia kirjailijoita vastaan. Näihin arvosteltuihin kuuluu myös kirjoittaja itse. Kirjan julkaisi vuonna 1932 Gummerus. Näköispainos julkaistiin vuonna 2008. Kirja alkaa Lauri Viljasen Tulenkantajissa julkaistulla hyökkäyksellä ”dekadentteja nuoria kirjailijoita” vastaan. Kirjailijoita syytettiin ei vain teostensa kaupallistamisesta vaan kirjailijoiden tekemästä oman itsensä kaupallisesta brändäyksestä. Nuoren polven katsottiin kirjan mukaan pettäneet kaikki heihin asetetut toiveet. Kirja katsoo ”Rahaa, rahaa, rahaa” olevan nuorten kirjailijoiden vaikutin. Toisaalta esimerkiksi luku ”Laviini” toimi nuorien kirjailijoiden esittelyä, mainoksena. Eniten esillä ovat Arvi Kivimaa, Unto Karri, Mika Waltari ja Unto Seppänen. Kirjojen tematiikkaa arvostellaan myös ja tekijöiden kyvyttömyyttä aitojen kuvausten kirjoittamiseen. Lopussa on liitteitä esimerkkeinä. Kirjan kuvitus perustuu suurelta osin Paavolaisen piirroksiin. == Kirjallisuutta == * Näköispainos: Helsinki: Lasipalatsi, 2008. ISBN 978-952-480-143-0. Myös teoksessa Nykyaikaa etsimässä, 5. painos 2002. Luokka:Olavi Paavolaisen teokset Luokka:Kirjat kirjallisuudesta Luokka:Suomalaiset tietokirjat Luokka:Vuoden 1932 kirjat Luokka:Pamfletit
Risto Laitinen

Risto Laitinen (s. 1952) on tekniikan tohtori, epäorgaanisen kemian professori ja kemian laitoksen johtaja Oulun yliopistossa, sekä kemian tutkija. Hän toimi Professoriliiton puheenjohtajana vuosina 2007–2010. Aiemmin hän oli liiton hallituksessa vuodesta 2001 alkaen.Risto Laitinen Professoriliiton puheenjohtajaksi Oulun yliopisto Hän on kirjoittanut muun muassa oppikirjan Yleinen ja epäorgaaninen kemia. Risto Laitinen toimi lisäksi Tuiran kamarikuoron johtajana vuodesta 1998 vuoteen 2023. Hänet tunnetaan myös kuoromusiikkiin erikoistuneena säveltäjänä. == Lähteet == Luokka:Oulun yliopiston professorit Luokka:Suomalaiset kemistit Luokka:Suomalaiset professorit Luokka:Suomalaiset säveltäjät Luokka:Suomalaiset kuoronjohtajat Luokka:Vuonna 1952 syntyneet Luokka:Elävät henkilöt
Pikkukotkat

Pikkukotkat (Hieraaetus) on haukkojen heimoon kuuluva päiväpetolintusuku. Pikkukotkien sukuun kuuluu BirdLifen mukaan viisi elossa olevaa lajia. Aiemmin siihen on kuulunut useampia lajeja, mutta 2000-luvun ensimmäisellä vuosikymmenellä tehdyt DNA-tutkimukset havaitsivat suvun olevan polyfyleettinen. Sen jälkeen vuorikotka, afrikanvuorikotka on siirretty kotkiin ja punavatsakotka omaan Lophotriorchis-sukuunsa. == Pikkukotkiin kuuluvia lajeja == * Afrikanpikkukotka (Hieraaetus ayresii) * Australianpikkukotka (Hieraaetus morphnoides) * Pikkukotka (Hieraaetus pennatus) * Sirokotka (Hieraaetus wahlbergi) * Uudenguineanpikkukotka (Hieraaetus weiskei) == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Hieraaetus *
Keuruun varikko

Keuruun varikko (lyhenne KEUV, aik. KeuV), entiseltä nimeltään Keuruun pioneerivarikko (KeuPionV), oli Puolustusvoimien räjähdekeskukseen (RÄJK) kuulunut varikko Keuruun Kalettomalla. Varikon päätehtävänä oli hankkia, tuottaa, huoltaa, varastoida sekä jakaa pioneeriräjähteitä ja -tarvikkeita. Se hankki ja valmisti pioneerialan harjoitusvälineitä sekä varastoi ja jakoi joukoille linnoittamis- ja maastoittamismateriaaleja. Räjähdekeskuksen perustamiseen asti sillä oli myös koe- ja testaustoimintaa. ==Organisaatio== Varikko muodostui varikkotoimistosta, tuotanto-osastosta ja materiaaliosastosta. Varikosta tuli vuoden 2008 alussa Haapajärven asevarikon, Parkanon pioneerivarikon ja Ähtärin asevarikon tavoin Räjähdelaitoksen osasto laitoksen esikunnan sijaitessa Ähtärin Inhassa. Vuoden 2013 alusta alkaen varikko kuului osana uuteen Räjähdekeskukseen (TEKN-OS KEURUU/RÄJK).Puolustusministeriö päätti maavoimien räjähdealan kehittämisestä . Puolustusvoimat. Viitattu 14.5.2015. == Henkilöstö ja johto == Varikko työllisti noin 80 henkeä. Päälliköitä ovat olleet mm. seuraavat upseerit: * everstiluutnantti Aatto Salmio 1945 * majuri Onni Heinonen 1945–1954 * everstiluutnantti Martti Salonen 1954–1973 * everstiluutnantti Panu Loikkanen 1973–1978 * everstiluutnantti Pertti Huttunen 1978–1985 * everstiluutnantti Ahti Vartiainen 1985–1988 * everstiluutnantti Simo Pajulahti 1988–1992 * majuri/everstiluutnantti Juhani (Erkki) Saikkonen 1993–1996 * everstiluutnantti Martti Makkonen 1997–2002 * everstiluutnantti Timo Laine 2003–2007 * majuri Lasse Raassina 2007– * insinöörimajuri Pekka Sarja 2012– ==Historia ja muuta== Varikko oli perustettu vuonna 1940. Perustettaessa sen nimi oli Pioneerivarikko 2 (PionV 2). Myöhemmin se toimi nimellä Keuruun pioneerivarikko ja Pioneerivarikko (PionV) vuoteen 1992 asti. Varikon kansanomainen nimitys on Kalettoman varikko. ==Nykytilanne== Varikon toiminta lakkasi vuoden 2013 lopussa. Viimeiset toiminnot jäivät Itä-Suomen huoltorykmentin alaisiksi. 1960-luvun palvelussuhdeasunnot on purettu ja muut kiinteistöt laitettu julkiseen myyntiin. ==Lähteet== Luokka:Puolustusvoimien materiaalilaitos Luokka:Länsi-Suomen sotilaslääni Luokka:Keuruun rakennukset ja rakennelmat
Raita Karpo

Raita Hilja Karpo (o.s. Marila; 12. huhtikuuta 1941 Taipalsaari – 11. lokakuuta 2023 Helsinki) oli suomalainen laulaja. Hän opiskeli Sibelius- Akatemiassa Liisa Linko-Malmion johdolla ja esiintyi Suomen Kansallisoopperassa ensi kertaa vuonna 1974 Pohjalaisten Liisana. Liisan roolin lisäksi hän tulkitsi muun muassa karjalaisia kansanlauluja. Hän sai Pro Carelia -mitalin vuonna 2008. Raita Karpo oli vuoteen 1997 saakka naimisissa Hannu Karpon kanssa. Liitosta syntyi kaksi lasta. == Lähteet == Luokka:Suomalaiset sopraanot Luokka:Vuonna 1941 syntyneet Luokka:Vuonna 2023 kuolleet
Luettelo Oulun Kärppien palkituista pelaajista

Luetteloon Oulun Kärppien palkituista pelaajista on koottu kaikki palkinnot, jotka Oulun Kärppien pelaajat ovat voittaneet jääkiekon SM-liigassa. Vanhin palkinto, jota vieläkin jaetaan on Raimo Kilpiö -palkinto, joka annettiin ensimmäisen kerran kaudella 1953–1954. Ensimmäisinä Kärppien pelaajina SM- liigassa palkittiin kaudella pistepörssin voittanut Henry Saleva ja Markku Kiimalainen, joka voitti SM-liigan maalipörssin ja oli SM-liigan paras tulokas. == Merkkien selitys == `m`=maalivahti, `p`=puolustaja, `h`=hyökkääjä == Luettelo == Kausi Pelaaja Pelipaikka palkinto h Veli-Pekka Ketola -palkinto h Aarne Honkavaara -palkinto h Jarmo Wasaman muistopalkinto h Jarmo Wasaman muistopalkinto m Jarmo Wasaman muistopalkinto p Pekka Rautakallio -palkinto p Tähdistökentällinen h Tähdistökentällinen m Matti Keinonen -palkinto p Pekka Rautakallio -palkinto p Tähdistökentällinen h Raimo Kilpiö -palkinto h Tähdistökentällinen p Tähdistökentällinen h Veli-Pekka Ketola -palkinto h Tähdistökentällinen m Urpo Ylönen -palkinto m Matti Keinonen -palkinto m Tähdistökentällinen 1998–1999 h Kultainen kiekko 1999–2000 h Kultainen kiekko p Matti Keinonen -palkinto p Tähdistökentällinen h Jarmo Wasaman muistopalkinto h Matti Keinonen -palkinto m Jari Kurri -palkinto m Urpo Ylönen -palkinto m Tähdistökentällinen h Tähdistökentällinen m Jari Kurri -palkinto m Urpo Ylönen -palkinto m Tähdistökentällinen p Pekka Rautakallio -palkinto p Tähdistökentällinen p Tähdistökentällinen p Pekka Rautakallio -palkinto p Matti Keinonen -palkinto 2005 m Suomen paras jääkiekkoilija p Tähdistökentällinen h Raimo Kilpiö -palkinto h Jari Kurri -palkinto h Tähdistökentällinen h Tähdistökentällinen m Urpo Ylönen -palkinto m Tähdistökentällinen h Veli-Pekka Ketola -palkinto h Aarne Honkavaara -palkinto h Matti Keinonen -palkinto h Tähdistökentällinen m Jari Kurri -palkinto m Urpo Ylönen -palkinto m Tähdistökentällinen p Tähdistökentällinen h Tähdistökentällinen h Tähdistökentällinen h Aarne Honkavaara -palkinto h Veli- Pekka Ketola -palkinto h Tähdistökentällinen p Pekka Rautakallio -palkinto p Tähdistökentällinen p Matti Keinonen -palkinto h Jari Kurri -palkinto p Raimo Kilpiö -palkinto h Jari Kurri -palkinto h Tähdistökentällinen h Tähdistökentällinen p Tähdistökentällinen h Matti Keinonen -palkinto h Tähdistökentällinen h President’s Trophy h Lasse Oksanen -palkinto h Kultainen kypärä h Lasse Oksanen -palkinto h Jari Kurri -palkinto h Kultainen kypärä h Tähdistökentällinen h Aarne Honkavaara -palkinto h Matti Keinonen -palkinto h Tähdistökentällinen m Urpo Ylönen -palkinto m Tähdistökentällinen h Kultainen kypärä h Tähdistökentällinen m Urpo Ylönen -palkinto m Tähdistökentällinen h Matti Keinonen -palkinto h Matti Keinonen -palkinto p Tähdistökentällinen == Lähteet == Luokka:Oulun Kärpät Luokka:Luettelot jääkiekon SM-liigasta Luokka:Luettelot jääkiekkoilijoista
Väinö Hannula

Väinö Adolf Hannula (2. toukokuuta 1893 Turku – 14. elokuuta 1953 Helsinki) oli suomalainen poliitikko ja liikemies. Hannula oli Suomen sosialistisen työväenpuolueen kansanedustaja Turun läänin eteläisestä vaalipiiristä vuosina 1922–1923 sekä Rakennustyöväen liiton (1930) ja Turun kaupunginvaltuuston (1946–1947Eeva Matinolli: Piirteitä Turun kasvusta itsenäisyyden aikana teoksessa Turun historiallinen arkisto 18 (Turun historiallinen yhdistys)) puheenjohtaja. Hän oli vangittuna poliittisista syistä vuosina 1918, 1923–? ja 1930–1934. Hannula aloitti työuransa liikealalla ja postinjakajana. Sisällissodan jälkeen Hannula työskenteli sähkömiehenä sekä konttorinhoitajana Työväenjärjestöjen Tiedonantaja ja Työmies -lehdissä. Viimeiset vuotensa hän piti romuliikettä Turussa. Hannula valittiin jäsenäänestyksellä Turun sosialistisen työväen ehdokkaaksi vuoden 1923 kunnallisvaaleissa, vaikka hän oli tuolloin vangittuna. Vaalitoimikunta hyväksyi Hannulan valitsijayhdistyksen muiden joukkoon kiistelyn jälkeen. Keväällä 1930 Hannula valittiin Rakennustyöväen liiton puheenjohtajaksi, kun järjestössä enemmistön muodostaneet kommunistit syrjäyttivät Uno Nurmisen, joka lukeutui niin sanottuihin hoipertelijoihin. Hannula oli Suomi–Neuvostoliitto-Seuran Turun piirijärjestön puheenjohtaja. ==Lähteet== Luokka:Kansanedustajat Luokka:Suomen sosialistisen työväenpuolueen poliitikot Luokka:Turun kaupunginvaltuutetut Luokka:Varsinais-Suomen vaalipiiri Luokka:Suomalaiset liikemiehet Luokka:Suomalaiset ammattiyhdistysjohtajat Luokka:Suomen sisällissodan punaiset Luokka:Vuonna 1893 syntyneet Luokka:Vuonna 1953 kuolleet
House Un-American Activities Committee

House Un-American Activities Committee (HUAC) oli vuonna 1938 perustettu Yhdysvaltain edustajainhuoneen valiokunta, jonka tehtävänä oli alun perin valvoa ulkomaalaisten agenttien toimintaa Yhdysvalloissa. Komitea oli aluksi tilapäinen, mutta se vakinaistettiin vuonna 1945. Alkuaikoina komiteaa kutsuttiin usein ensimmäisen puheenjohtajansa Martin Diesin mukaan Diesin komiteaksi. Komitea tuli tunnetuksi kommunisminvastaisista tutkimuksistaan, joita komitean vastustajat luonnehtivat noitavainoksi. Vuonna 1947 HUAC käynnisti kuulemiset, joissa selvitettiin kommunistien osallisuutta elokuva- alalla. HUACin toiminta väheni 1960-luvun kuluessa, ja vuonna 1969 se sai uudeksi nimekseen Committee on Internal Security. Komitea lakkautettiin 1975."House Committee on Un-American Activities." Microsoft® Student 2009 [DVD]. Redmond, WA: Microsoft Corporation, 2008. HUAC sekoitetaan usein Yhdysvaltain senaatin alaisuudessa edelleen toimivaan Permanent Subcommittee on Investigationsiin, jonka puheenjohtajana oli vuosina 1953–1954 senaattori Joseph McCarthy. HUAC:n toiminnan seurauksena syntyi muun muassa Hollywoodin musta lista, jolle joutuneet elokuvantekijät eivät enää voineet (omalla nimellään) työskennellä Yhdysvalloissa. Tieteilijöistä komitean toiminnan tuloksena luotettavuusluokituksensa menetti Manhattan-projektin keskeinen tutkija Robert Oppenheimer. ==Lähteet== == Aiheesta muualla == Luokka:Yhdysvaltain poliittinen historia Luokka:Yhdysvaltain edustajainhuone Luokka:Amerikkalaiset komiteat
Evelyn Ankers

Evelyn Ankers (17. elokuuta 1918 Valparaíso, Chile – 29. elokuuta 1985 Maui, Havaiji) oli brittiläinen näyttelijä, joka tuli tunnetuksi kauhuelokuvarooleillaan. Hän esiintyi myös televisiosarjojen jaksoissa. Hänen viimeiseksi elokuvakseen jäi No Greater Love (1960), jossa hän esiintyi miehensä Richard Denningin kanssa. Avioliitto Denningin kanssa kesti vuodesta 1942 Ankersin kuolemaanNNDB. Ankersin merkittävien elokuvien joukossa ovat Ihmissusi (1941), Draculan poika (1943), Kuoleman helmi (1944), Näkymättömän miehen kosto (1944) ja Tarzan ja nuoruuden lähde (1949). Ankers kuoli munasarjasyöpään. == Lähteet == == Aiheesta muualla == * Luokka:Brittiläiset näyttelijät Luokka:Vuonna 1918 syntyneet Luokka:Vuonna 1985 kuolleet
Erika Christensen

Erika Jane Christensen (s. 19. elokuuta 1982 Seattle) on yhdysvaltalainen näyttelijä. Hän on esiintynyt muiden muassa elokuvissa Traffic (2000), Swimfan (2002), Kaikki keinot sallittu (2004) ja How to Rob a Bank (2007). Hänellä oli rooli myös lyhytikäisessä Kuuden ketju -sarjassa (). == Yksityiselämä == Christensen on ollut mukana skientologiassa jo lapsesta. Hänen vanhempansa liittyivät skientologeihin ollessaan noin 20-vuotiaita. Hänellä on sukujuuria Norjassa, Ruotsissa, Tanskassa, Walesissa ja Irlannissa. == Filmejä == * Traffic (2000) * Swimfan (2002) * Kaikki keinot sallittu (2004) * "Riding the Bullet" (2004) * "Flightplan" (2005) * "The Sisters" (2005) * "Kiukun parempi puoli" (2005) * How to Rob a Bank (2007) * "Gardener of Eden" (2007) * "Mercy" (2009) == Lähteet == == Aiheesta muualla == * * * Luokka:Yhdysvaltalaiset näyttelijät Luokka:Vuonna 1982 syntyneet Luokka:Elävät henkilöt Luokka:Skientologit
Hope Davis

Hope Davis (s. 23. maaliskuuta 1964 Englewood, New Jersey) on yhdysvaltalainen näyttelijä. Hän on esiintynyt muiden muassa elokuvissa Raja tuntemattomaan (1990), Kohtalon sanelemaa (1998), Kavahda naapuriasi! (1999), About Schmidt (2002) ja American Splendor (2003). Hän on esiintynyt myös teatterissa ja televisiossa, muun muassa draamasarjoissa Terapiassa ja Newsroom. Davis opiskeli Vassar Collegessa vuosina 1982–1986. Hän on naimisissa näyttelijä Jon Patrick Walkerin kanssa, ja parilla on kaksi tytärtä. Davis sai roolistaan American Splendorissa NYFCC:n palkinnon parhaasta naispääosasta sekä Golden Globe -ehdokkuuden parhaasta naissivuosasta. Terapiassa toi Davisille Emmy- ehdokkuuden 2009. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1964 syntyneet Luokka:Elävät henkilöt
HMS Fearless (1912)

HMS Fearless oli Britannian kuninkaallisen laivaston Active-luokan tiedusteluristeilijä, joka palveli ensimmäisessä maailmansodassa. == Valmistus == Alus tilattiin Pembroken telakalta, missä köli laskettiin 15. marraskuuta 1911. Alus laskettiin vesille 12. kesäkuuta 1912 ja otettiin palvelukseen lokakuussa 1913. == Palvelus == Palvelukseen otettaessa alus liitettiin Harwichiin 1. hävittäjälaivueen johtoalukseksi. Laivueen tehtävänä oli Englannin kanaalin itäpään meriliikenteen suojaaminen. Alus johti 28. elokuuta 1914 laivuetta Helgolandin taistelussa sekä 31. toukokuuta - 1. kesäkuuta 1916 Skagerrakin taistelussa.Conway's 1906–1921 s. 53Wragg, David s. 249 Vuonna 1916 alus siirrettiin 12. sukellusvenelaivueen emälaivaksi Suureen laivastoon. Siirron syynä oli laivueen K-luokan höyrykäyttöisten sukellusveneiden vikaherkkyys ja siten onnettomuusalttius. Laivaston harjoituksissa 31. tammikuuta 1918 Fearless törmäsi sukelluksissa olevaan HMS K.17:ään, joka upposi. Törmäyksen seurauksena muille sukellusveneille annettiin määräys siirtyä sivummalle, jolloin tapahtui lisää törmäyksiä. Lopputuloksena oli kahden sukellusveneen uppoaminen ja neljän muun vaurioituminen aiheuttaen yhteensä yli sadan merimiehen kuoleman. Fearless joutui telakalle.Wragg, David s. 145 Alus myytiin 8. marraskuuta 1921 romutettavaksi. ==Lähteet== * * ===Viitteet=== Luokka:Active-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Gypaetinae

Gypaetinae on haukkojen heimoon kuuluva päiväpetolintujen alaheimo. == Suvut == * Madagaskarinkäärmehaukat Eutriorchis * Gypaetus * Gypohierax * Neophron == Lähteet == Luokka:Haukat
HMS Blonde (1910)

HMS Blonde oli Britannian kuninkaallisen laivaston Blonde-luokan tiedusteluristeilijä, joka palveli ensimmäisessä maailmansodassa. == Valmistus == Alus tilattiin osana vuoden 1909 laivasto-ohjelmaa Pembroken telakalta, missä köli laskettiin 6. joulukuuta 1909. Alus laskettiin vesille 22. heinäkuuta 1910 ja valmistui toukokuussa 1911.Gardiner, Robert s. 50 == Palvelus == Blonde oli 1911-1912 Välimeren laivastossa 7. hävittäjälaivueen johtoaluksena, mutta se oli jo 1912 vähintään 2,5 solmua hitaampi kuin johdettavansa. Ensimmäisen maailmansodan alkaessa alus liitettiin Suureen laivastoon, jossa se liitettiin erilaisiin kokoonpanoihin. Aluksen ensimmäisenä yksikkönä oli 4. taistelulaivue, jossa se palveli tiedustelu- ja yhteysaluksena. Alus ei kuitenkaan palvellut viirikössä enää Skagerrakin taistelun aikana vuonna 1916. Syyskuussa 1917 alus muutettiin miinalaivaksi, mutta se ei koskaan toiminut tehtävässä. Sotatoimien päätyttyä alus siirrettiin reserviin. Alus myytiin 6. toukokuuta 1920 romutettavaksi T. C. Pasille ja se romutettiin Alankomaissa. ==Lähteet== * * === Viitteet === Luokka:Blonde-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Reality Killed the Video Star

Reality Killed the Video Star on brittiläisen Robbie Williamsin kahdeksas studioalbumi. Albumi julkaistiin 9. marraskuuta 2009. Studioalbumi on Robbien ensimmäinen yli kolmeen vuoteen. Albumi on äänitetty Lontoossa, Englannissa ja sen julkaiseva levy-yhtiö on EMI. Albumin nimi luo selkeän jatkumon tuottaja Trevor Hornin The Buggles -yhtyeen hittiin Video Killed the Radio Star. Suomessa albumi meni ensimmäisellä listaviikollaan sijalle 9 ja parhaimmillaan albumi oli Suomen albumilistan sijalla 3. Yhdysvalloissa se nousi Billboard 200 -listan sijalle 160. == Kappaleet == # # # # # # # # # # # # # #Arizona (vain Japanissa ja digitaalisena) == Arvostelut == * AllMusic: Allmusic review * The Guardian: The Guardian: Album review == Lähteet == == Aiheesta muualla == * Reality Killed the Video Star discogs.com -sivustolla Luokka:Vuoden 2009 albumit Luokka:Robbie Williamsin albumit
Tor Røste Fossen

Tor Røste Fossen (19. kesäkuuta 1940 – 7. elokuuta 2017) oli norjalainen jalkapallovalmentaja ja maalivahti. Hän teki pitkän uran norjalaisen jalkapallon parissa, ja hänet muistetaan erityisesti Rosenborgin ja Norjan maajoukkueen valmentajana. ==Ura pelaajana== Fossen pelasi koko uransa Rosenborgin joukkueessa. Hän aloitti joukkueessa 1961 ja kuului 1960-luvun vakiomiehistöön voittaen seurassa kaksi Norjan mestaruutta. 1970 uusi RBK- veskari Geir Karlsen syrjäytti Fossenin, joka lopetti pelaamisen kauden 1971 jälkeen. ===Meriitit pelaajana=== * Norjan mestaruus (2): 1967, 1969 ==Ura valmentajana== Fossen aloitti valmennusuransa vuonna 1970 George Curtisin apuvalmentajana ja jatkoi 1971 Nils Arne Eggenin aisaparina. Entinen pelaajakaksikko johdatti Rosenborgin tuplamestariksi kaudella 1971, ensimmäistä kertaa seuran historiassa. Eggen jätti seuran 1972 ja Fossen jatkoi yksin päävalmentajana. Mestaruudet jäivät saavuttamatta ja kaudella 1973 seura saavutti hopeaa sekä liigassa että cupissa. Rosenborg-pestinsä ohella hän toimi Norjan liitossa juniorivalmentajana vuosina 1972–1976. Fossen siirtyi 1975 IK Startin päävalmentajaksi, muttei onnistunut johdattamaan seuraa mestariksi. Hän nousi Nils Arne Eggenin seuraajaksi Norjan maajoukkuevalmentajaksi 1978. Fossen hoiti tehtävää yhdeksän vuoden ajan onnistumatta kuitenkaan luotsaamaan Norjaa MM- tai EM-kilpailuihin. Pientä lohtua toi paikka Los Angelesin olympialaisissa 1984. Maajoukkuepestinsä jälkeen Fossen siirtyi Frigg Oslon päävalmentajaksi ja jatkoi sittemmin FF Lillehammerin ja Strømsgodsetin päävalmentajana voittaen 1991 Norjan cupin mestaruuden. 1992 hän palasi Frigg Osloon, jota luotsasi uransa loppuun, vuoteen 2001 saakka. ===Meriitit valmentajana=== * Norjan mestaruus: 1971 **Hopeaa: 1973 * Norjan cup (2): 1971, 1991 **Hopeaa (2): 1972, 1973 * Olympialaiset: 1.kierros 1984 ==Lähteet== Luokka:Norjalaiset jalkapallovalmentajat Luokka:Norjalaiset jalkapalloilijat Luokka:Vuonna 1940 syntyneet Luokka:Vuonna 2017 kuolleet
Red Bull Simply Cola

Red Bull Simply Cola on Red Bull GmbH:n valmistama kolajuoma. Se tuli vuonna 2008 myyntiin useissa maissa. Vuonna 2009 se kiellettiin eräissä Saksan osavaltioissa. Syynä olivat juomasta löydetyt vähäiset merkit kokaiinistaRed Bull's New Cola: A Kick from Cocaine? . Red Bull Simply Cola ei ole energiajuomaRed Bull Simply Cola - All Natural. All Cola. . Juomaa myydään Suomessa kaupoissa, jotka tuovat sitä maahan. == Lähteet == Luokka:Kolajuomat Luokka:Red Bull
IFK Uleåborg

Idrottsföreningen kamraterna Uleåborg eli IFK Uleåborg (UIFK) on oululainen urheiluseura. Seura perustettiin alun perin 15. syyskuuta 1897, ja sen ensimmäinen puheenjohtaja oli Henry Holm. Sittemmin toiminta hiipui vuosikymmeniksi kunnes syksyllä 2003 seura herätettiin uudelleen henkiin. Viralliseksi yhdistykseksi seura rekisteröityi syyskuussa 2004. IFK Uleåborg osallistuu valtakunnalliseen jääpallon Suomi-sarjaan ja on Suomen Jääpalloliiton jäsen. Salibandyssä seura pelaa kaudella 2010–2011 II divisioonaa. Seura osallistuu myös eri lajien puulaaki- ja harrastesarjoihin Oulussa. Seuran Futsalin edustusjoukkue nousi ensimmäisellä kaudellaan 2008–09 viitos-divisioonasta neloseen ja seuraavalla kaudella kolmoseen. Seuran viralliset kielet ovat suomi ja ruotsi. == Aiheesta muualla == * Seuran sivusto Luokka:Oululaiset urheiluseurat Luokka:Suomalaiset jääpalloseurat Luokka:Suomalaiset salibandyseurat Luokka:Vuonna 1897 perustetut urheiluseurat
Allelopatia

Allelopatia on biologinen ilmiö, jossa eliö erittää kemiallisia yhdisteitä, ns. allelokemikaaleja, jotka vaikuttavat muiden eliöiden kasvuun, eloonjäämiseen tai lisääntymiseen. Allelokemikaalien muille eliöille aiheuttamat vaikutukset voivat olla joko hyödyllisiä tai haitallisia. Esimerkiksi kasvi voi juuristostaan erittää aineita, jotka ovat muille kasveille haitallisia, tai suojautua kemikaaleilla laiduntavia eläimiä tai tuholaisia vastaan. Allelopatiaa esiintyy tietyillä kasveilla, levillä, bakteereilla, koralleilla ja sienillä. == Lähteet == ==Kirjallisuutta== * == Aiheesta muualla == *Tieteen termipankki: Allelopatia Luokka:Kasvifysiologia